O femeie a murit după ce a fost muşcată de doi câini.
O femeie de 75 de ani dintr-o localitate din judeţul Vâlcea a murit după ce a fost muşcată de doi câini. Animalele se aflau într-o curte şi au atacat victima care dorea să-şi viziteze vecinii.
Incidentul a avut loc miercuri, în comuna Stoeneşti, din judeţul Vâlcea. Poliţiştii Secţiei 9 Pietrari au fost sesizaţi prin apelul 112 de către un bărbat cu privire la faptul că vecina sa a fost atacată de câinii săi, rasa metis, provocându-i mai multe leziuni.La faţa locului a fost chemat un echipaj medical care i-a acordat îngrijiri medicale victimei. Ulterior, femeia a murit.Cadavrul a fost luat de reprezentanţii Serviciului de Medicină Legală Vâlcea, în vedere efectuării necropsiei.În cauză, se efectuează cercetări sub supravegherea procurorului de caz din cadrul Parchetului de pe lângă Judecătoria Horezu, pentru săvârşirea infracţiunii de ucidere din culpă.